Harjoitellaan!

**Ymmärrätkö** seuraavat lauseet?

**Mieti: Kuka tekee? Mitä tekee? Mitä tapahtuu ensin, mitä sitten?**

1. Olen iloinen ollessani matkoilla.

2. Voitko soittaa päästyäsi perille?

3. Hän sanoi muuttavansa ensi kesänä pois Jyväskylästä.

4. Hän kertoi muuttaneensa tähän taloon puolitoista vuotta sitten.

5. Hän puree kynsiään keskittyessään.

6. Hän riisui saappaat heti tultuaan ovesta sisään.

7. Hän tuntuu unohtaneen lupauksensa.

8. Sauli Niinistön sanotaan olevan jämäkkä.

9. Ministereiden halutaan tekevän työnsä hyvin.

10. Saatuaan tehtävät valmiiksi he lähtivät kahville.

11. Pekka hikoili lenkkeillessään.

12. Opettaja hikoili opiskelijoiden tehdessä tenttiä.

13. Hän oksensi syötyään pilaantunutta ruokaa.

14. Liisa pyysi anteeksi Pekan käyttäydyttyä huonosti.

# Ymmärrätkö uutiset?

# Yle: Hiihtäjä Juha Lallukkaa epäillään dopingista STT

# Ylen uutisten mukaan maastohiihtäjä Juha Lallukkaa epäillään dopingista. Lallukan A-näytteestä on löytynyt kasvuhormonia, kertoo Yle.

Maastohiihtomaajoukkueen päävalmentaja Magnar Dalen kertoo STT:lle kuulleensa Lallukan dopingepäilystä tänään.

Yle kertoo olleensa paikalla, kun Lallukka meni tänä aamuna dopinglaboratorioon Helsingissä.

# Hakkarainen ei osallistu Linnan juhliin Shahin Doagu

Viitasaarelainen perussuomalaisten kansanedustaja **Teuvo Hakkarainen** ei aio osallistua itsenäisyyspäivän juhlavastaanotolle Presidentinlinnaan. Ensimmäisen kauden kansanedustaja kertoi kieltäytyneensä Linnan juhlista viime viikon perjantaina. Kutsun hän sai samalla viikolla.

- No mitä minä siellä tekisin? Minä en sinne mene. En halua mennä sinne hikoilemaan herrojen kanssa. Ilmoitin Presidentinlinnan kansliaan, etten aio osallistua juhliin, Hakkarainen sanoi Keskisuomalaiselle maanantaina.

# EU lisää pakotteita Syyriaa vastaan STT

EU-maat ovat päässeet alustavaan sopuun Syyria-pakotteiden koventamisesta. Unionin ulkoministerien odotetaan vahvistavan uudet pakotteet tänään.

EU:n ulkoministeri Catherine Ashton on kertonut neuvotelleensa myös Arabiliiton kanssa Syyrian hallinnon painostamisesta. Arabimaat päättivät viikonloppuna erottaa Syyrian Arabiliitosta.

lähde: Keskisuomalaisen verkkolehti